目录
卷一 壬头课首
卷二 孤虚法
卷三 射覆歌
卷四 掌诀歌一
卷五 掌诀歌二
卷六 掌诀歌三
卷七 春十八日
卷八 射覆四季
六壬东方朔射覆秘诀目录终
六壬东方朔射覆秘诀卷之一
壬头课首
凡课三传既定,以配日将,以日建其丁壬两干为壬头课首,刚日建丁,阳干多仰视,阴干多俯视,其多少者视三传也,仰视天上所临之辰本位上所得之神为用。柔日建壬,阴干多俯视,阳干多仰视,俯视地下所临之辰为用。
捷要射覆论
凡占射覆以日辰为主物,刚日看日上神,柔日看辰上神,并用神合而决之,而中末传不用也,如发用在日辰旺相者,其物堪食,用起木神为坚食之物,用起金神,金银铜铁兵器砖石之类,用起水神为水类之物。及时过时,用起月建为正发用,前一辰为已过,用后一辰为未来,如正月用起寅为正发用,起丑为已过,用起卯为未来。
十干所主
甲文字 乙竹木 丙炉炭 丁柴草 戊土砖
已壅器 庚铜 辛属刀钱钏钗之类 壬水浆 癸四足
十二支所主
子为锦衣并房舍 丑是酒食厨舍牛
寅木过道卯床单 辰是飞禽集会群
巳是绵帛炉火巷 午为磁器窑冶头
未羊医酒洌井泉 申金刀剑酉银铝
戌为砖牢厨房边 亥为猪酒而围是
十二支干值一端
十二将所主
功曹杂文字,太冲竹车船。
天罡定帛网,太乙炭飞禽。
胜光咒咀豆,小吉酒衣装。
传送言经藏,从魁相识奴。
天魁环兵吏,登明尽宝玉。
神后入神祗,大吉兽四足。
十二天官所主
贵神珍宝圆明之物,腾蛇细微织造屈曲或索物及怪梦。朱雀文字刀笔或毛羽口嘴禽虫。六合主道路革故交易不安之兆。勾陈织造牵连勾召。青龙屈曲瓣瓜鳞会合无恶。天后细碎不明暗昧。太阴相合闭塞覆盆门钉藏匿。玄武流转图画不定。太常饮食衣物。白虎银子钱帛怕恶有口腹。天空木器物苯犯空亡无气。
十干主色
甲青乙碧丙赤红,丁紫戊土红黄中。
已黯黄色庚金白,辛金粟色壬水黑。
癸水绿色是正名。
十干合
甲已半青黄,乙庚丙木行。
丙辛赤色白,丁壬暗添黑。
戊癸似炭黄, 此十干化合色也。
支所主色
子黑 午赤 卯青 酉纯白 寅绯碧 申黑星 巳红绿斑点 亥缕绿青 辰戌黄 丑未生黯熟
前十二支合者,如三传中有建合者先言本五行正色,色者反也,五行五色于壬头或见干是也。金白木青水黑火赤土黄。旺从本色,相从子色,死从妻色,囚从鬼色,休从母色,支干合,造化土火柿金黄水火紫色。余悉仿此。
分物类
空亡主物空虚,初传上空,中传内空,末传上空。应事眼空取也。若三传空亡在初中两传,体空。在中末两传,盖空。余仿此。
如孤虚有眼空,在三传主有开钻六害,物有病冲必有缝裂及不足,若更犯破必缺色,六合主相合之物,三传犯不犯之法同前。
物分三节
上中下应天地人三才,四孟上节高物,四仲中节空中之物,四季下节地上之物。此为分等,以上论壬头。上下取方圆曲直合后课同。金方箔,土圆厚,水曲坎,火尖斜,木直长,五行看休旺定之。
辩物死活法
壬头上下支言三,孟活仲塑画季死,长生帝旺活余死。
论当时不当时
用支上神四孟(未来不为时物),四仲(当时物),四季(已过时老物也)。
辩物有气
此法以事神取旺相死囚休,帝旺为旺气,长生官带临官为相气,死墓绝为死气,胎养为囚气,沐浴为衰气,病为休气。非四时所论。
论贵神物类
贵人加四季吃食类,寅卯树木出之物,巳午珠,申酉金银,亥子宝贝。塍蛇加四季窒黾类,寅卯死灰,巳午飞禽,申酉虫兽,亥子花。朱雀加四季磁器类,寅卯飞禽,巳午图画,申酉经文,亥子花木。六合加四季吃食类,寅卯驴骡,巳午竹木,申酉箱盒,亥子楼台。勾陈加四季绵类,寅卯砖瓦,巳午瓶罐,申李酉刀棒,亥子匠帛。青龙加四季菜蔬类,寅卯五谷,巳午神佛,申酉文字,亥子日月。天空加四季虚物类,寅卯捏塑,巳午破物,申酉柴草,亥子毛发。太常加四季毽棒类,寅卯弓箭,巳午粪土,申酉皮布,亥子梳篦。太阴加四季熟食类,寅卯刀剑,巳午乐器麦,申酉环子,亥子水族。天后加四季鞋袜类,寅卯官帽,巳午磁碟,申酉钗钏,亥子药物。
杂物论
联茹其物有类也,亥子丑其物相连。
方圆曲直
阳孟圆兮阴孟方,阳神弯兮阴伸伤,阳季之神定斜缺,阴季之神必定长。
集就之文,端的三传孟仲季,详看四季,时以初传断,四孟终传察类。观四仲类共次传用神,将总言一意赞。
此者详其三传事神用神各主其类,吉凶以三传次第言之,若孟为用神,末传言事类,初传言形状颜色,中传言贵贱。若仲为用神,中传言事类,末传言形状颜色。初传言贵贱。以上更取有气言之。
论应期只用天盘上将
四课以凭三传克应,更须推用神,申酉临戌上,用神申酉,以戌上将为应期也。亥子须凭丑上期,用神亥子以丑上将为应期也。寅卯不离天罡位,用神寅卯以辰上将为应期也。巳午未上会须知,用神巳午以未上将为应期也。四煞土神看次位,辰应在未,未应在戌,戌应在丑,丑应在辰是也。并审天盘将不移,辰将皆以天盘上言之。
有气无气定形状
形状次传,神将知有气无气切须推,吉将有气方圆物,无气扁长言不移。(次传言其形状,要看神衰旺如何,言可言其方圆斜长之类是也。)
贵贱
何言堪食汝知否,用神墓土为堪(者兄),
吉将有气言堪食,无气凶神食不取。
丑为地厨,未为天厨,若见太常青龙六合更与丑未相合,看四墓煞若吉将有气定可食,若无气必不食也。
壬课必应
刚日课首为外事,神为内。柔日课首为内事,神为外。先言课首,次言事神,只此课首干入五行与事神相生克言之。
数法(此四时休旺言之)
相气相生乘倍而进之,如相乘五九四十五倍者为九十,进作九百也。相气相乘因而进之,如相乘因四十五进作四百五十也。囚气上下乘之,如五九只四十五数也。休气本数乘之,五与九只十四数也。死气与空亡减半也,孤虚十减三,冲害破形十减二,第二三四俱空,须是减了再减,物尽为实。年为万,月为千,日为百,辰为十,时为零,钱物一数为一,人十数为一,四足八数为一,飞禽五数为一,如零者九以下各一也。
假令法
假令壬辰年七月巳将丁丑日卯时课,三传得酉亥丑有朱雀贵神太乙阴课,壬首建得壬寅,柔日三传阴多,俯视地下,壬寅上乘辰, 而辰本位上见胜光为用,射其物黑直长有尖内空上有口,是下用之物,乃黑磁瓶一支也,何以知之,法曰:缘朱雀为事神加主磁器也,何为圆并直长有尖,以次传言其形状也,上见贵人主圆亥水主黑,又取孟仲季言之也,先言圆次言甲木直长,后言尖斜。若三传皆圆言圆,皆尖言尖,皆方言方,皆长言长,何为尖先长,见内空有口为黑色,三传无干色以言之。为次传支方落空亡便以五行干色为甲青取水生木其黑色也。下用之物,为课头首临季用神支,故言下用已成之物也,凡占射覆取课首皆仿此详之。
天罡加四孟在左手,天罡加四仲四季在右手。
大六壬东方朔射覆秘诀卷一终
大六壬东方朔射覆秘诀卷之二
孤虚法
月将临者为孤,冲对者便为虚。仰视字上何字,字本位上见何字为用,加前巳将卯时壬寅上见辰,其辰上见午为用。俯视字下何字,字头落地下何字为用,如前巳将卯时壬寅,字下子戌申三传,阳多俯视,寅落子上,其子下为用。
用起岁月日时应期
太岁在亥,用起登明,应在一岁。二月用卯在今月。甲子日用寅在本日,用子在旬中。午时用胜光在本时,岁月日时俱不见者,以今日所生为吉期,今日所恶为凶期,大凡占事以初所合为成期,末传所冲为散期。
壬头断例
假令壬年七月巳将丁丑日卯时,三传酉亥丑,朱贵阴壬头,丁日配壬建得壬寅也。柔日三传阴多,俯视地下壬寅上乘辰之本位见胜光,用射其物圆黑直长有尖内空,是下用之物,乃黑磁瓶一支。断日:朱雀为事神加季主磁器也,主圆直长尖,次课言其形状,上见贵人主圆,亥水主黑,壬头寅是甲干主长直,壬头上见阳季主尖斜,故先言磁次言圆黑后言尖斜,壬头言直长,初中空故言其空口也。
贵神主客六亲论
一气生而三才判,五行定而尊卑分,万物莫外乎数,生杀岂出于群,射覆以分野变动作色,象物类之形,干支配合五行,拟定当言尊卑六亲之属。贵神生日,逢岁月之建旺必恩赐宠荣之福,父恩母德有冠威。克日加刑囚禁官灾之伐,妻受夫刑夫且贵,日克为财见贵得利而有贤妻,贵室比和则朋友贤尊贵兄弟和睦。日生子贵孙荣贤,贸易托人折本。
腾蛇生日父贪母好,上人恩惠虚浮或尊长诡谲,克日不祥,防柔革离因口舌是非之端,夜梦虚惊。日克忌行疑路加交不知东西南北,或虚诈得财惊险妻嫉妒。比则兄弟猖狂朋友少信所托多费少成。日生则子孙狡猾浪荡漂蓬失多得少。
朱雀生日临旺相有文明贵人相扶持,父荣母贵。克日防火烛灾怪之殃,忌马踏鹿抵。日克为财得口舌或炉冶之利。文书信约真实妻妾聪明。比则兄弟饶舌或朋友讲讫超群。日生子孙聪明必出文章之士,目下折财或南方炉冶之失,先损后益。
六合生日,父母贸易成家,近得妇女相赠衣物或卖买足心。克日阴人词讼起事端,为官偏向屈难伸。日克为财婚姻相合或进生豺貉鬼狐财帛。日生防失,门中口舌盗贼。比日兄弟分争各门而另户,有不室之情。
勾陈生日增田产,行人迟滞,双亲敦厚遐龄。克日人遍唤官府拘不明而加刑胃罪。日克因财不义恶事遭屯。比则兄弟勾留凡谋未决。日生田土有失因风致气脾胃成疾。
青龙生日父德母慈,缓有利贿而稳重,长者有济拔之恩。克日必损生财,因官事分明失利。日克为财妻半富,重重美利进门庭。比和兄弟相扶内助喜,朋友义信必有声名。日生必子孙容貌美丽贵显荣昌,先损后益。
天空生日艺术僧道相亲或助空虚之物,凡事不实,父母虚嚣无产业。克日多鬼新病无凶。官灾利,人患当忧。日克不义不忠吾行诡计难凭。日生虚耗多,儿孙奸狡,苗而不秀,空劳无益。
白虎生日喜信至双康。克日病者失惊身疼病血光之兆,官灾刑苦。日克主道路微利,行人心归,妻貌美而性暴。比则兄弟朋友宴乐酒食争端。日生脱气,小辈不仁而流落他乡。
太常生日酒食之中必赠物,佳馔非常,尊亲好饮多荣。日克张筵广设或开肆盈财,妻贤勤俭。比则减繁宾朋众奏分食,昆仲和睦。日生则子孙贪饮容常,亲人和美。
玄武生日获水族北方恩诏,父温母良,下则贼徒,奉敬增益。克日则盗贼立发,须防害伤,遭官亦主奸盗不明。日克则捉捕收功,禽贼而易得财来赃中类。物须至暗送相宜。比则盗贼和会纳财而彼此回避无疑或亲朋为寇。日生主遗失在水难得或失利鱼盐水类。
太阴生日阴人恩宥或有所给,母胜父弱门户增荣。克日则奴婢外走阴人嫉妒官灾口舌门中生气。日克为财喜事相亲非婚姻而得女流之利,暗纳生财。比则阴人生口舌朋党生嗔自相残害。日生门中暗脱气或因失利赔财。
天后生日有美丽妇人宠抬举或赐金帛衣物,母秉父权。克日则丑妇嫉妒相凌阴人争官起讼。日克为财同阴人暗合恩爱私饮食财物不期而合。比则妇人因朋友情意和合。日生脱气因妇女丢财或生女耗财鼠损财而盗失。
神将生克分别善恶,类象吉神将善十全之美,凡事通达。类象凶神将吉,凶中隐吉。始滞终通。类凶将恶,雪上加霜,主凶尤甚。初传吉始顺而利先, 中传凶中有灾殃,预避无危。末传吉而初难而始易日之阴阳为我自己吉凶。辰为彼他人祸福,须分好歹。射覆详推日为我宜生状为我,辰为彼喜助益相扶。五行察休生之道,三传言尊卑吉凶,学者铭心刻肺,射覆动百灵灼然泄尽天机,智者临时变用,勿执着而依。
射覆歌
六壬生就禀先天,玄女秘旨授轩辕。
阴阳莫外其中理,先行四课究三传。
圣言射覆妙无穷,发用之神最有灵。
二十七位通天地,射尽人间祸福情。
只凭支干辩颜色,日本为主客分明。
将神明来作六亲,生我父母宜为恩。
克我鬼兮天网祠,我克为财妻妾分。
或为仇敌凶神将,比和为党内外分。
我所生者脱气神,或言其女子共孙。
惟怕刑害忌冲凶,空亡破败也愁逢。
所谋不利言虚设,犹如安网捉旋风。
遵古圣理达贤名,今人可学古人行。
体先天道习圣经,曾玉门无肘后经。
开云观月分明论,类聚秘诀甚叮咛。
神枢壁玉经分射,累见诸贤聚圣情。
古言射覆论干支,假托神将分明施。
月将十二贵神同,上天入地辙分明。
阴阳造化各野分,运转天关告杳冥。
大凡用事须据理,五行兴衰细讲取。
一言应中本无差,江湖四海作生涯。
若君识得这机关,天地移来掌上观。
其中造化妙无穷,尽在临时用变通。
浩浩荡荡无踪影,须要玄中论五行。
甲阳木兮色更青,栋梁材大望春荣。
生亥死午绝在秋,夏火焚形苦未休。
三冬禀弱喜栽培,若无相助定倾委。
乙阴木兮更名草,碧色竹木名花好。
生午死亥旺寅方,春开百花带青状。
三冬萌芽渐生长,夏愁炎火秋怕霜。
丙阳火兮象赤红,生寅死酉旺离宫。
秋逢金旺妻财厚,冬怕灾殃多水凶。
四季土旺子孙盛,只可埋名退守容。
丁阴火兮紫色知,生酉死寅居旺巳。
衰辰冬防灭,秋财主旺更妻重。
戊阳土兮色红黄,旺于四季生中央。
生寅死酉败仲春,孟夏禄荣亥绝魂。
水归冬旺有余财,妻美家丰乐更谐。
已阴土兮色暗黄,为灰生酉死寅乡。
禄归离宫旺四季,绝子败申未转强。
要知财发妻妾合,冬来亥子是本乡。
庚阳金兮色光白,生巳死子,
刚烈禄申酉旺南方,春资财广发昌,
三冬子盛中衰病,得地声名天下扬。
辛阴金兮粟色黯,生子死巳酉禄建。
旺申绝卯败孟冬,生财旺相三春艳。
壬阳水兮色象黑,生申死卯败八月。
生财旺夏乐三冬,亥上得禄是英杰。
性善为人最好淫,交无高下平和悦。
癸阴水兮色本绿,生卯死申旺东独。
绝午败寅喜秋扶,巳财兴有广禄干论始终谈也,又须要从头至尾推。
六壬东方朔射覆秘诀卷之三
射覆歌
甲阳木下同寅,青龙功曹将与神燕地幽州东北位花果木器徵音人,曹杨苏虎杜燕木重土姓崔高马云,神树棺椁公门隶。庚日逢之作财神,丙火柜炉炭柴口愿,文书香炉灰恶神虎犬日长大夫婿聪明道士米。戊是猫城下桥四角方物神像宾客富贵人马至公吏家门财物交,庚为金刀剑器金神明亮奇人至。壬为信花文豹家长丞相油食造织机男子多巧炷杂色。
乙阴木位同卯,六合太冲神将,巧宋豫州属羽音姓人。花柳同毛草伴子同孔,酉姓蔺临土雷宋杜仲樊竹林花木草色青旺作雷声门户牖。丁香盒或是兔,旺而可食肉,响酢杯盘盆内果实,分金水物得财新。已是貉类犹豫男女弟兄姐妹序,身着衣服色青黄,姓杜人来犯上处。辛是医造车船床椅杓梳房数间,琴堂及舍小刀剪,火日生财更义全。癸是狐性多疑母好父贵相知穿狐裘,椅驴骡走幡竿艺术与黑衣,休囚刑克为贼辈偷窃为生好穿窬。
丙阳火位同午,朱雀胜光神将。数周地雍州属宫音人,姓朱张马火言伴言许子并冯郝章柳用于离火合,甲果食信义文书宫殿旌旗衣架作霞雷书画树雀巢好衣青红杂色高。丙是午词讼与官神飞鸟口舌惊窑灶火烛食味,若恶人狂性无言凭。戊作城门道路兰麝香獐饮食肉红黄物色灰火中抑掸人来喜供诚。庚是财妇女来心怀嫉妒不和谐,手执刀剑有血光,僧徒无碍俗子伤。壬作鬼克主怕 三河鸦鹊,官贪霸。丁日旺相食鹿脯,休囚皮张人囹圊。
丁阴火巳同宫,太乙腾蛇神将名,楚地荆州角音姓,临子姓耿近卯杞,伴丑姓纪楚荆识,六合别加水人姓范,再见丁神炎火离寓姓封或姓夏姓孟,巳亥或寓化。
乙花木文字与户役果盒书画,名巽风吹起蝼蚁穴,其中物色更青红。丁主怪火烛惊炉冶荧感厨釜鸣,妖蛇入家遭口舌,夜梦颠倒不安宁,巳是鳝鱼可食,多言乞丐语不实。辛作财,妇人轻狂情性乖,砖瓦磁器碗碟钟,火日逢财财有成。癸是贼他来欺我,毁骂非善,为索取人要物。恶怕凶徒来劫夺,飞虫蝉蚓有声质,地险东南及不足。
戊阳土位同辰,勾陈天罡是将神,兖州郑地姓商音,有姓龙龚庞鲍郑霍,坐寅位云苏通,甲辰蛟青色兽,寺观祈护僧道咒起,讼斗打争岗岭,破皮送人客不受。
丙焚窑凶恶徒,不是刽手作室屠,意不良兮心不善,失物灰盆藏能见。戊麦地或田园,积土堆坟隐物间。庚是龙气不凡,旺相杀伐有名权,金石磁器碾碓场,应时坚硬色白黄,磁器盛荤腥羧味,若临蛇虎必停丧。壬是财妇人丑,阴毒不言有(或作阳书),一付咒水是阴阳,射物味甘或是蜜,不然糖在壅中藏,休囚孤寡逢空若,旺相名权镇边疆。
戊阳土同戌方,天空河魁神将,强鲁地徐州商音姓,加卯姓关人自强寓,姓鲁徐苟柴狼汤,罕成细土或谈旱,五谷葫芦监牢狱,天网吏从伽锁偕,多诈不实遭冤屈,老叟孤寒卖履鞋,鳏寡孤独子良性受刑房豺。丙善岭或寺观坟墓道人经文念。庚碓磨或磁盆砖瓦屠夫宰杀人锁钥数空堂内大守门房或有僧。壬黑道下贱徒不是贼冠为猪,夫旺相鲠直忠烈士,休囚财下犬驴呼。
已阴土同丑方,贵人大吉将神良,扬州吴地徵音姓,伴子姓孙,巳纪洋本姓牛或是解寓而吴年东北界,乙桑园獬豸名斛斗车轮殿宫斤眼痰人来鞋履物,风伯之神尊长推。丁仁君长者明贵人头秃加诰封客来贺喜筵席柴皂衣为守生人。已墙筐坟墓野塑神佛像土黄色。辛财宝或珠玉首饰锁钥牛栏是。癸雨师怕泥泞,龟鳖虾蟒水虫生或作驴,冤仇相克(欺彼此)。
已未土黯且黄,神将小吉与太常,雍秦地徵音,姓羊当秦雍姓人或田井或姓姜来或姓张,乙是犴笙管笛歌乐张筵茶酒食庭院女人簏啬挂醮器师巫经咒医药饵济人肠胃病用草木墓金石。丁父母白头人或为印信并道人,牧子发稀居土舍,尊长爱惜子并孙。已墙坦坟墓所,雁鹰蛤蚌色黄果。辛是羊旺相食肉肥且香,更主妇人无男子,潇潇寂寞守空房,开酒肆小吉昌。癸甘果泉其味长兄弟见旺相姑嫂喜婚良,若遇休囚为黑道,人多卑贱最难强。
庚阳金色光白,白虎神将烈。益州晋地徵音人,姓袁或詹。甲木仙当神庙仳,贵客公人绢帛新薯蒜绵布并大姜,弓箭捉捕与猎人,禽兽逢之青折色。丙是猴经文象凶人死恶形状。戊是猱来或是娼,道路行人远近望城守,丧吊猎守田也,防淫妇暗灾殃。庚刀剑兵戈枪铜铁金银宝石详,碓磨响器音声物,钟磬铃铙钹锣铛喇叭喈呐鼓乐器,从此求之法最良。丙日为财大有名。壬黑猿兮祠庙同,逃亡人去生疾病,水池湖边草木荣,其间若有形克在仗贼,坐听水声流鸣。
辛阴金象粟,太阴从魁将神立,冀州赵地羽音人,姓钱姓吕姓金乞,若加卯或姓刘兰火关闻蔺上求门与口傍金作姓,赵家此处便存留。乙果实小麦面鸽鹕亲戚妇卑贱。丁是鸡贵人阴钗钏首饰宜相配面貌红白态不凡暗中有疾口窍内。已是雉兮或鸽雏,有气烹煎食有味,休废无肉骨爪毛,街巷之内弃物内。辛金玉宝珍珠铜锡锁钥刀鞘区碑场柱石仙佛像耳门白塔碓磨俱,癸乌噪卖酒家,病人痨疾巾钱花醉客还钱旺富实家,门户不谨女偷邪。
壬阳水黑同子,天后神后神将理,齐地青州宫音人,寅姓李兮卯姓季,子为巳郝午为冯寅翟土王玉汪子借齐或后河海利点水边傍伴,丑孙貌相主人多俊秀,恐非男子是阴人,甲宝瓶或绢帛木匙梯棋布豆说。丙为鼠也贼盗真。壬日捕之必易得,后宫妇女贵聪明,旺名图书与文墨,休囚乳妇或石灰,定为丐者当讨索。戌子蝠兮女产胎,若非泻痢红白。庚作剑,珠玉光彩色必艳。壬子为燕女人淫,江湖水渠泉自见,水中奇物更多般,还须智者临时辩。
癸阴水同亥方,登明玄武神将强,卫地并州角音,姓熊解海花诸卫藏。乙院梅楼台舍仓庭斤厕并竹花,贵人伞笠毛发长。丁图画笔砚新,小儿逃走失猪音,乞丐子咒神和鬼,水日得财同人分。已是熊或厕牢坑坎管钥禁凶豪善为索取恶盗贼,若逢甲乙树林稍。辛琴堂名天庭内有酢酱响神明。癸是(犭俞)或(犭杰),酒徒凶人醉河边,江河涨溢观休旺,哭笑远近辩愚贤。
我从今细分,明妙在临时,发一诀虽然师口本天然,识破五行天机泄。
六壬东方朔射覆秘诀卷三终
六壬东方朔射覆秘诀卷之四
掌诀歌(一)
刚日柔辰射覆机,五神定物五行推。
射覆之法,阳日先看日上,阴日先看辰上,各看所得之神,次兼初传发用之神合而决之,更不须取中末传,若定其物类当取五行论之,凡发用见金,主金银铜铁兵石砖瓦形之物。若见木主草木绢帛曲直之物。若见水主蛛蚌浆汁水晶流转曲形之物。见火主文明毛羽烟炭烬烛之类物。见土主尘少垤上圆厚之物。
假令正月甲子酉时课,月将登明加时,天罡临寅下克上为用,天罡为土神主埋沙之物。又正月甲子日子时课,神后临丑用,其神为水。主浆汁逆水之物,他皆仿此。斯为入射覆法门之大端,更须详其神将兼推四时旺衰合而决之,万不失一也。休囚失位非堪物,发用得旺衰可知。
发用得旺相又加旺相位是近贵可用之物。又发用休囚更加休囚位不堪用之物。又若发用旺相气,物类加在囚死休气,其亦不堪用。又春木火为用,东方南方夏得火土加南方四季位,秋得金水加西方北方,冬日得水木加北方东方皆为近贵堪用之物。又春得金土加西方北方,夏得金水加东方,秋得火土木加南方,冬得水火金加西方南方皆为不堪用之物。
假令正月戊辰日寅时功曹临干上克下为用,是春木神为临南方为近贵堪用之物。正月己酉日戌时登明临下克上为用,春得水神临四季位为不堪用之物。
又推五行旺衰法
春木旺火旺土死金囚水休,夏火旺土旺金死水囚木休,秋金旺水旺相木死火囚土休,冬水旺木旺相火死土囚金休,四季土旺金相水死木囚火休。
已过将来问四时
已过者,正发未来之意,常从四时推定。
假令正月占时得大吉为已过之物,用起太冲为未来之物,功曹发卦或在日辰日为正发之物。假令正月戊戌日寅时课功曹临戌为用,是正月发用见功曹兼日上为正发之物,他皆准此推之。
旺相日辰无故旧伤不得体须亏,若旺相临日辰及发用为新物,遇囚死休气又加阴阳不备及值刑杀破,其物不完全。
假令二月已巳日亥时课得太冲临辰为用,见旺气又日上得胜光乘旺相气并主新物。又正月子日未时课,天罡临子为用见死,又日上见神后为休气,皆主故旧之物。又八月乙丑日未时课,未丑戌为三传,类名阴阳不备,又遇三刑兼乘休气,其物主旧物,故为形体不远全也。传戌类五虚尖远近皆从反伏,知其壬课六十四类中惟八类入射覆法用之。若遇润下为近水之物,见曲直为曲阜之木之物,见稼穑为泥土之物,返吟伏吟为远近往来之物,阴阳不备为不完全之物,除此八类其余兼不入射覆法用之。
假令正月甲子日卯时课,河魁加申为用,戌午寅为三传,类名炎上,近火上类心虚之物。
乙碧甲青丁色紫,戊黄丙赤已红霓。庚白辛缥为要诀,壬乌癸绿是因依。又
甲青乙碧丙为赤,丁紫戊黄已红色,庚白辛缥壬黑乌,癸为绿色是因依。
定物颜色,刚日看日上,柔日看辰上,须分旺衰皆从而定之。凡旺从本色,相从子色,死从妻色,囚从鬼色,休从母色。又春甲子甲上木神旺气须从本色,常取青则其色青。又若见火神为相气次从子色,当取丙则色赤。又若见土为死气,须从妻色,当取戊为黄色。又若见金为囚气须从鬼色,当取庚则其色白。又若见水为休气,则从母色,当取壬则其色黑。又若春乙丑日见木为旺气须从本色,当取乙则其色碧,又若见土神为死气,须从妻色,当取已则其色红,见金神为囚气须从鬼色,当取辛则其色缥。又若见水神为休气,须从母色,当取癸则其色绿。
假令正月甲午日未时课,又日上见胜光火神为相气,其色须从子色,当取丙则其物未必赤色。
又正月甲午日酉时课,日上见天罡,土神为死气须从妻色,当取戊则其色黄。
又正月乙卯日丑时课,其卯为辰上见功曹且春得木神为旺气须本色,当取乙则其色碧。
其人未十二干皆从四时旺衰分刚柔丁日辰上看所见而定之。
又云不论刚柔之日比于辰上定之,若阳神临日从阳干之色,阴神临日则从阴干之色,依此推之。使阳日有阳干之色,阴日有阴干之色也。
假令春甲子日甲上见午属火神,当取阴干丁其色紫。又阴干日仿此推之,自然得遂日不抱阴阳而皆十干之色也。
春夏蛇长余蟠屈
凡春夏得腾蛇又旺相临日辰,其物形长。若秋冬得腾蛇,其物蟠屈。
假令五月已卯日申时见大吉加寅为用见腾蛇火神,又日见腾蛇光乘旺气并长。
假令十一月庚辰日子时课,胜光加巳为用,腾蛇上得从乘相气并,主其物蟠屈图象。
方圆天乙覆尊卑
若天乙加日辰其物方圆,假令十月乙酉日戌时课,传送加乙为用,见天乙贵人兼临日干,其物形状方圆,所称尊卑乃是日辰。
锐斜火木尖长季,孟角圆方仲上为。
若木加木其物斜阔,火加火其物尖。假令正月甲申日亥时课,功曹加甲为用,木加木其物斜阔。假令正月辛未日子时课,太乙加午为用,火加火其物主尖。又发用在四季主类长,在仲上主方,在孟上主圆。又云发用在孟为有角。假令正月在四孟上主形圆。又云天乙临季主类长,临仲主方,临孟主圆。又若与发用并在孟上主方而有角。
虚实坎离虚亦论
日辰发用类得火神,其物多心虚。又天空入传或加日辰上日虚之物。如见水神加日辰上发用其物必实,又若日辰上见土水神,如发用却用火神,为半虚半实之物。又所言离为火,坎为水,致日有虚实互论,言天空也。
假令二月癸酉日寅时课,太乙加酉为用,巳丑酉为三传,其传见天空,又火神临酉,系在辰上为用。更兼天空入传其物必虚。
又正月乙丑日卯时课,太乙临酉是火神为用,又日却见神后水神,是用火神,而日见水神,主半实半虚之物,比仿此推。
柔刚生死只从支
生之生死看不刚柔,俱看辰上所得之神,如发用上带旺相气,五行相生其物必活。若辰上神带休囚气并死气,再见相克则不为物活矣。假令十月辛卯日巳时课,神后临卯为用在辰上兼旺气,又五行相生是为活物。又七月丁亥日酉时课,小吉从亥为用,亦在上发用带囚气,兼与辰相克皆主不活之物。
龙常合旺初临日,堪食牛羊虎要斯。
若日辰发用带旺相气,其物堪食,如带休囚死名目堪食而不可食,若非在日辰上发用得大吉临旺气相气与吉将并者堪食。又不临旺相而与凶将并者为不堪食。又云凡用神与日并而相生堪食,虽与日相克而加功曹者皆可食,若青龙太常六合临旺气神其物亦堪食,所有龙合者是青龙六合。
又初临日是发用临日也,牛羊虎要此乃丑未寅相生也。
假令十月庚午日巳时课太乙加申为用,却带死气是为名目堪食,而不可食物。
假令正月丁卯日子时课,大吉加寅为用,将太常是临旺气,而又见太常吉神,虽是发用不在日上,亦是堪食之物。
六壬东方朔射覆秘诀卷四终
六壬东方朔射覆秘诀卷之五
掌诀歌(二)
土加火上生陆地,日辰从革出山岐。
寅午戌亥卯未及四通八达季土自相临发用在日则其物出陆地。巳酉丑金神相加发用在辰多主金石出自山谷之中,所言从革者巳酉丑金局也。
假令三月丙寅日丑时课,河魁加寅为用,见腾蛇是午戌寅自相加临在辰上为用,主金石物或出自山谷。
亥临卯未多居水,白水亥方物在溪。
如申子辰相加立用在日辰上皆水中物,盖润下水局之所致也。又若登明加卯未及白虎,在水中物,所言亥万物在溪者,玄武与溪皆水也。
假令正月丁巳日卯时课,登明加卯为用,皆主水中物。
又三月甲子日戌时课,神后丑为用,即是白虎加申亦是水中之物也。
数目日辰兼用看,旺多囚少半中窥。
射物之数目,若日辰发用旺而其物必多,俱死囚休其数必少。又日辰旺相发用死囚皆主其物处中。凡取数之法有干支所为甲已子午九,乙庚丑未八,丙辛寅申七,丁壬卯酉六,戊癸辰戌五,巳亥单下四之数。又有五行数,为水一,火二,木三,金四,土五,此生如也。又有五行成数为水六,火七,木八,金九,土十,除此之外更有上下相因,以为上见为九下见为四,上下相因得三十六数,余皆仿此。
假令七月丙戌日寅时课,传送加寅为用,与日俱见旺气其数必多,且传送与丙皆为七数,上下相因为四十九为之多数也。
又十一月戊申日巳时课,神后加辰为用,见旺气,日上大吉得囚气,主其数处中,且神后为九数又属水而为一数,又于戌而为六,取其中当定六之数。此谓天一生水,地六成之,地二生火,天七成之。
初传阳在空亡设
初传盖为发用也,若得阳神物在左,若得阴神物在右,子寅辰午申戌为阳,除者为阴。
假令正月戊子日辰时课,神后临戌为用,是发用见阳神其物在左手。二月已卯日午时课神小吉临卯为用,见阴神其物在右手。凡发用见天空而落空亡主射之物无,如不见天空只发用诸空亡或临日辰亦主无物,若不遇天空用及诸空亡皆云有,见空云无。
假令十二月戊申日亥时课,大吉临卯为用而得天空亡,正自天空为日落空所射必无物也。又十二月乙卯日寅时课大吉临卯为用而天空临于日上亦主无物,又云凡功曹临阳必实临阴必虚。
覆仰罡临看偶奇
若天罡加阳,物必覆。所言偶奇乃阴阳之称也。
假令七月戊申日酉时课,天罡临申为阳其物则覆。又日午时课天罡临巳为阴神其物必仰。
眉目虚张与参尾,日边口腹见东西。
虚张乃子午,若临日上物有眉目。又参尾乃寅申临日上主毛发。东西乃卯西若临日上主物有口腹。所谓日边者,盖临日上也。
假令五月庚戌日丑时课,功曹临日主射物皆有毛发,余仿此。
猪蛇面目牛羊窍,辰戌从来手足持。
猪蛇乃亥巳若临日上物主动脉有头面,牛羊乃丑未若临日上主物有孔窍也,他仿此推。
阳发加阴多支字,重罡乃是漫双基。
凡定支字漫,若阳加阴为用,其物支为字。若阴加阳为用,其物双为漫。又若反变为双为漫,阴加阴亦为支字也。
假令正月甲子日子时课,神后加丑为用,是阳加阴主为双字也。
又正月已酉日戌时课,登明加戌为用,是阴加阳,主为支为漫。
又三月戊午日未时课,传送加午为用,是阳加阳主物为双。
又六月已丑日辰时课,太冲加丑为用,是阴加阴主物反变为支为字也。
五行有象能生物,死克须柔鬼上推。
五行变化,若课中无木,不能生火自不合射火。又若无金不能生水亦不射水。余土火皆同论,斯皆明五行相生有象能生其物也。
假令十月己巳日午时课,太冲加巳为用,卯亥未三传是曲直木局,课能生其火,亦主所射之物有火之象也,余皆仿此。
凡五行遇死气而更加鬼克者,其物当从鬼而变其象,盖是木死为器,以金为应。火死为灭,须见水应。土死为沙,须待木应。金死为铜为铅,以火为应。水死空待土而为应。
假令二月丁卯日卯时课,河魁加卯为用,且春土死而又木鬼之为沙石得木而应之。
十月壬戌日未时课,胜光加壬为而为用,且冬火死又见水鬼贼,主其物为灰,须见水为应。以此参论,五行之象更化无穷,岂不一理而推之,切须用四时旺衰兼生克与天官将神合而推之。
金旺金银铜铁,相休囚砖瓦石兵推。
金神加日辰或发用而带旺气为金银,若带相气为铜铁铜锡,若带死气为砖瓦石,又金亦主兵权器之物。
假令七月丙戌日寅时课,传送加丙为用,是秋得传送金神带旺气为用,金银之物。
又二月戊申日寅时课,从魁加午为用是春得从魁金神为用带囚气主砖瓦之物。
火文煤炭灯明羽毛,
带旺为烟灯之物,若带死休囚为煤炭又主文明羽毛。
假令四月丁酉日亥时课,胜光加酉为用,是夏得胜光火神而旺气主烟灯之物。
又八月辛亥日未时课,太乙加申为用,是秋得太乙火神而带囚气,主煤炭之物。
旺土尘沙休死灰。
土旺为正土,若死囚休为麈沙灰也。
假令六月癸酉日卯时课,天罡加癸为用,是季夏见天罡土神而带旺气主近土之物。
又十月丁亥日午时课小吉加亥为用,冬得小吉土神而带囚气,主尘沙之物也,皆仿此。
六壬东方朔射覆秘诀卷五终
六壬东方朔射覆秘诀卷之六
掌诀歌
流转曲形浆汁象,晶珠之物朔方归。
朔方者乃北方之水象也,凡旺为正水浆汁,死囚为晶珠折之类,亦主流转曲形之物也。
假令十一月庚戌日亥时课,神后临水为用,是冬得神后水神带旺气主正水之物。又为晶珠之物。
草衰缯帛林寅物。
木旺相为正木,若休死为草木,又为缯帛之类。
假令十一月乙未日巳时课,太冲加未为用,是冬得太冲木神带相气主正木之物。
又七月辛卯日子时课,太冲加辛为用,是秋得太冲木神带死气为草木之类。
酸辣甜咸苦并随。
物之五味亦从五行而论之,木主酸,金主辛,土主甜,水主咸,火主苦也。
假令丙戌日卯时课,传送加丙为用,上见六合吉神,发用在日上带相气其物堪食。又传送属金味辛辣,余皆仿此。
阴木竹楼文稻亥。
已上皆论十二神将所主其亥主阴木管箫楼台文章书画仓稻又为猪也。
印兵塑画土形金。
奎乃戌也,印绶兵器塑画刑狱土物也,又为狗也,申主金铁兵器医药碓石丝绵骨殖而为猴也。
仓麦刀铁玉兔鸡。
鸡乃酉也,已酉主仓(广上禀下)麦刀铁金银铜锡而为鸡也。
杞酒神壶桑耳木。
未为十二支又酒食,主祭杞樽壶桑木近耳之物而为羊也。
绣书午豆饭裳丝。
午主文绣书籍饭食衣裳丝蚕亦主小豉又为马鹿也。
金珠巳灶弓车药。
巳主炉灶窑冶珠玉金铁弓弩木工车桑音乐又为蛇也。
斑点文字竹木箕。
箕乃寅也,寅主斑点文书竹木之类,以为虎豹猫也。
鱼网井土坚土亢。
亢乃辰也,主鱼龙网罩井灶敕书坚刚土物也。
盐刀盖印管船回。
卯主鱼盐刀殂车盖篱船车木器又为兔驴也。
瓦桥术石饕吴土。
吴谓丑为吴之分野,主瓦器土石枯木桥梁饭食又为牛。(所主饕者乃食者也)
祷女裁神水布齐。
齐乃子之分野,主妇女布帛裁制祷祠鬼神大豆水物又为水蝠燕之类。
天乙方圆五色异,日辰黄白共文衣。光明女饰生鳞角。水主丝麻鳖蟹龟。
天乙土将主方圆五色分明,若加日辰其物黄白称异,贵人衣食文章女子饰物为水木之类,鳞角之状,又为丝麻龟鳖之类。
虚相腾蛇金火赤,斑华目黍豆蛟蟒。
腾蛇火将主虚空或似蛇形,加日辰主赤色,为文华之物,金火之类,亦有斑点而甘美可食,又为黍豆蛇蛟龙之物。
朱雀文赤烟毛羽,禽网裳行黍粟知。
朱雀火将主文章,加辰主赤色黑文,又为网罗,捉捕飞禽毛羽火能行衣裳之物,又黍粟獐鹿蚕马之属。
合彩丝蚕盐与粟,音声柔板木金仪。
六合将主丝蚕,加日辰五彩丝柔竹木茶纸金石仪像音象音声之物,可食为盐粟兔狐驴也。
陈戈青黑勾连网,草木毁文铁瓦隳。
勾陈土将主手棒销戈,加日辰青黑文章草木实类。若被伤擒勾连网得之变。
衣食青龙黄黑宝,文钱脯茧草豹狸。
青龙木将主钱财,加日辰主黄黑,为草木之类,又为财宝饭变异为文章脯茧,心内之物,又为龙虎狸猫之属。
后衣绘帛佳人喜,稻豆木业实子捿。
天后水将为衣物绘帛,加日辰主妇人衣服饰玩之物,变异为草木稻豆鼠蝠燕之类也。
后二者太阴金将之位也,主金器氇鞍,加日辰其物黄白,又为金钱针,亦主阴私,若变异为野外水牛之物,主鸡雉鸟飞鸟之属。
玄虚鳞甲勾连女,水转文章白豆肥。
玄武水将主空虚流转,加日辰其物黑出水内勾连文章,变异为女子之物,亦为大豆猪(犭俞)之类。
硬石常华珍耳目,麻黄眼药收金医。
太常土将主服饭食之物,加日辰色黄堪食,形圆宝饰好称,变异为医药金石文章耳目,又主形发丝麻。(所言硬者乃实之意也。)
虚实素龙蛇刀剑,五金伤死梦无疑。
白虎金将主龙蛇之物,加日辰其色白,又为五金亦主刀剑伤死虫之类,于五谷猴蛟之类,(素者白色也。)
空虚弃稀金成结,加临日辰印绶奇。
天空土将结成之物,加日辰为印绶金石,变异为虚空弃稀之物也,亦狼狗之属。
将临支干言颜色,若论禽虫遂类推。
支干乃日与辰也,若十二将加日辰,言其所主颜色,又为禽虫皆随本位,三十六禽论之,且天空本位在戊戌主狗狼,又朱雀本位在丙午,故主獐马谓,如寅虎卯兔之数类仿此。
妙诀日辰兼发用,将神八类五行推。
射物之法,今以总其门户,庶几临时射物入篇目也,故覆射先看日辰发用十二神将五行所主乃六十四类之中尺用其八卦,乃曲直炎上从革稼穑伏吟反吟阴阳不备润下外其余类皆不入射覆之门也。
六壬东方朔射覆秘卷之六终
六壬东方朔射覆秘诀卷之七
春十八日
木旺青 相红 死黄 囚白 休黑
夏十八日
火旺红 相黄 死白 囚黑 休青
季十八日
土旺红 相白 死黑 囚青 休红
秋十八日
金旺白 相黑 死青 囚红 休黄
冬十八日
水旺黑 相青 死红 囚黄 休白
用在木火旺相者,其物堪食。火为火气之物,土为土产之物。金为金伤之物,水为水产之物,木为木实之物。如支上神为用旺相必是生物,囚死刑克必是死物,用起孟其物圆,用起仲其物方,用起季其物尖碎。旺物软圆,相方长,死僵直,囚细碎,休轻缺。旺相物新鲜面完,囚死其物旧而亏,长生物新小,沐浴光泽,冠带颜色结扎拷,临官新壮,帝旺近贵,急用自衰至养皆废旧也。
日辰入传有表里(如甲午外青内赤之意)。如天空发用临空亡其物必空废,神后其物有爪窍,如旺则纯水类也,在石沙中或水生或音乐所用或女人所用之物也,大吉为杂金其物皱波,如眉目或生土堆坟冢。功曹为柔木其物最杂似乎手足五色花,旺为花果木类细长,太冲为纯木其物似有口腹或水陆动用,或盘路之轮,或门户动用之物。天罡水土相杂其物似有废角或近水池烟火或坚刚,如死囚刑则方圆。太乙火中有杂金,其物不完,似多手足自弓轮锁钥炉冶中来,亦主山野羽虫。胜光偏斜头有孔窍中纯平火气,其物有彩色光明或金丝中来或文章器物,小吉其物酒食余用细碎器类,麈土绵帛或女子成造或疱丁使用,传送其物四角寻常或有心而硬或心空器类或沙磁铁石,从魁纯金其物形有耳目或头绪多或尖圆或金钱刀锥之类。河魁水土中物有杂金或五谷铁石细碎之物或坚硬之物。登明其物偏或圆多是小儿戏物或近水之物。